Rebekkustúkan Eldey hefur heiðrað íbúa Hlévangs á Hrafnistu í Reykjanesbæ með mánaðarlegum heimsóknum í vetur . Í gær kom fjöldi vaskra kvenna og bauð íbúunum upp á nýbakaðar vöfflur með rjóma , heitt súkkulaði , konfekt og sörur . Þegar allir voru búnir að næra sig voru þær með jólabingó . Þessi vinskapur er ómetanlegur og við erum svo þakklát þessum yndislegu konum . Þetta er sannkallaður gæðatími sem þær gefa íbúunum okkar . Kærleikskveðjur frá öllum á Hlévangi .